ദളിത് പെണ്കുട്ടിയുടെ കുടുംബചിത്രം നീക്കണം ട്വിറ്ററിനോട് ബാലാവകാശ കമ്മിഷന് ന്യൂഡല്ഹി: ഡല്ഹിയില് പീഡനത്തിരയാക്കി കൊലപ്പെടുത്തിയ ദളിത് പെണ്കുട്ടിയുടെ കുടുംബാംഗങ്ങളെ രാഹുല് ഗാന്ധി സന്ദര്ശിക്കുന്നതിന്റെ ചിത്രം നീക്കണമെന്നു ട്വിറ്ററിനോട് ബാലാവകാശ കമ്മിഷന്. ഇന്നലെ രാവിലെ കോണ്ഗ്രസ് മുന് അധ്യക്ഷന് രാഹുല് ഗാന്ധി പോസ്റ്റ് ചെയ്ത ചിത്രമാണിത്. ചിത്രം പെണ്കുട്ടിയെ തിരിച്ചറിയാന് ഇടവരുത്തുമെന്നതിനാലാണു നടപടി. ഡല്ഹിയിലെ കന്റോണ്മെന്റ് ഓള്ഡ് നാംഗലില് എത്തി പെണ്കുട്ടിയുടെ കുടുംബാംഗങ്ങളുമായി രാഹുല് കൂടിക്കാഴ്ച നടത്തി. വാഹനത്തില് ഇരുന്നായിരുന്നു ആശയവിനിമയം. ഇതിനിടെ പകര്ത്തിയ ചിത്രമാണ് പുറത്തുവന്നത്. ഇതില് രണ്ടുപേരുടെയും മുഖം വ്യക്തമാണുതാനും. കുട്ടിയെ തിരിച്ചറിയാന് സാധിക്കും വിധം മാതാപിതാക്കളുടെ ചിത്രം പരസ്യപ്പെടുത്തുന്നത് പോക്സോ നിയമത്തിന്റെ ലംഘനമാണ്. ഇത് മുന്നിര്ത്തിയാണ് രാഹുലിന് നോട്ടീസ് അയയ്ക്കണമെന്നും പോസ്റ്റ് നീക്കണമെന്നും ട്വിറ്റര് ഇന്ത്യയോട് ബാലാവകാശ കമ്മിഷന് ആവശ്യപ്പെട്ടത്. ട്വിറ്റര് ഇന്ത്യയുടെ റെസിഡന്റ് ഗ്രീവന്്സ് ഓഫീസര്ക്കാണ് കമ്മിഷന് നോട്ടീസ് അയച്ചത്. പ്രായപൂര്ത്തിയാകാത്ത പെണ്കുട്ടിയെ തിരിച്ചറിയാന് സഹായിക്കുന്ന തരത്തിലുള്ള ചിത്രം പുറത്തുവിടുന്നത് ജുവനൈല്, പോക്സോ നിയമങ്ങള്ക്ക് വിരുദ്ധമാണെന്നു വ്യക്തമാക്കിയാണിത്.